
Kiút a rengetegből - ősrégi örségi tájak mentén - Az Őriszentpéteri kistérség fejlesztési terve

Kulcsszavak: helyi gazdaságfejlesztés, területfejlesztés, közösségfejlesztés, helyi értékek, helyi erőforrások
Az Európai Bizottság Kohéziós Jelentéseiből ismert az a jelenség, hogy az országok közti különbségek ugyan jellemzően csökkennek, de az országokon belül egyre inkább leszakadnak a periférikus régiók a centrumokhoz képest. Magyarországon ez a jelenség jellemzően az aprófalvas szerkezetű régiókat sújtja. Dolgozatunkban egy ilyen terület, az Őriszentpéteri kistérség helyzetét és fejlesztési lehetőségeit vizsgáljuk meg. A dolgozat első részében SWOT elemzés illetve probléma-és célfa eszközökkel azonosítjuk a régió periférikusságát előidéző okokat. Ezek segítségével azonosítjuk azokat a célokat melyek mentén a kistérség gazdasági fejlesztése végbevihető, illetve a lehetséges bázistevékenységeket. Dolgozatunk második részében pedig két forgatókönyv mentén dolgozunk ki fejlesztési terveket az előző fejezetben feltárt célokra és lehetőségekre támaszkodva. A fejlesztési tervek kidolgozásában kiemelt szerepet kapnak a kistérség saját, belső erőforrásai, melyek növelhetik annak versenyképességét.



